
26-TA-1499: Likumprojekts (Grozījumi)
Grozījumi Augstskolu likumā

Likumprojekts (grozījumi) 1.0

	1.
	Likumprojekts (grozījumi)
3. pants. Papildināt 49. pantu ar 11 daļu šādā redakcijā:
"(11) Personu, kura ir saņēmusi termiņuzturēšanās atļauju saistībā ar studijām, augstskola ne vēlāk kā 20 dienu laikā izslēdz no studējoša saraksta, ja tā 10 dienas nepārtraukti nav piedalījusies studiju procesā un nav sasniedzama vai mēnesī ir apmeklējusi mazāk nekā 80 procentus no studiju programmā paredzētajām lekcijām un nodarbībām. Minētie nosacījumi netiek attiecināti, ja neierašanās ir pamatota ar tuvinieka nāvi vai akūtas saslimšanas, infekcijas vai traumas izraisītiem veselības traucējumiem, kuru dēļ studējošais ārstējas stacionārā vai ambulatorā ārstniecības iestādē."
	Priekšlikums
RTU ieskatā šādu normu varētu būt problemātiski piemērot praksē tieši trešā cikla (doktora) studiju programmās, jo studijas doktorantūrā pamatā notiek pēc individuāli izstrādāta un apstiprināta plāna, kurā būtisku daļu veido zinātniskais darbs jeb darbs pie promocijas darba pētījuma sadarbībā ar zinātnisko vadītāju. Ir priekšmeti, kuros arī lekcijas nenotiek klasiskā izpratnē, bet gan tiek veikts patstāvīgs darbs ar attiecīgā kursa mācībspēku. Turklāt, mācību priekšmetu apguve A un B daļās visintensīvāk notiek tieši pirmajos studiju gados tā, lai atlikušajā studiju posmā studējošais var pilnvērtīgi pievērsties tikai zinātniskajam darbam, kā arī zinātnisko publikāciju izstrādei. Ņemot vērā minēto, būtu apsverams priekšlikums par izņēmuma piemērošanu trešā cikla programmām.
Piedāvātā redakcija
"(11) Personu, kura ir saņēmusi termiņuzturēšanās atļauju saistībā ar studijām, augstskola ne vēlāk kā 20 dienu laikā izslēdz no studējoša saraksta, ja tā 10 dienas nepārtraukti nav piedalījusies studiju procesā un nav sasniedzama vai mēnesī ir apmeklējusi mazāk nekā 80 procentus no studiju programmā paredzētajām lekcijām un nodarbībām. Minētie nosacījumi netiek attiecināti, ja neierašanās ir pamatota ar tuvinieka nāvi vai akūtas saslimšanas, infekcijas vai traumas izraisītiem veselības traucējumiem, kuru dēļ studējošais ārstējas stacionārā vai ambulatorā ārstniecības iestādē."

